Elon Musk atacă Marea Britanie după ce nu a fost invitat la un summit de investiții din Regatul Unit. Ce a spus miliardarul american
Elon Musk a atacat joi Marea Britanie, după apariția informațiilor conform cărora nu ar fi fost invitat la viitorul summit de investiții din Regatul Unit, și a susținut că guvernul de la Londra eliberează pedofili condamnați, în timp ce încarcerează persoane pentru postări pe rețelele sociale, transmite Reuters.